Ses kinders sterf in ongeluk | Maroela Media
Ses kinders is Woensdag dood nadat 'n bakkie deur 'n hek gebars en teen 'n huis gebots het in Pietermaritzburg.
Pieter Rossouw, woordvoerder van ER24, het gesê die ongeluk het by 'n huis in Imbali plaasgevind. Die oorledenes was almal kinders onder die ouderdom van 13 jaar. Hy het gesê 18 mense is in die ongeluk beseer.
Sewe mense is kritiek beseer terwyl nege mense ligte beserings opgedoen het. Volgens Rossouw het twee mense geringe beserings opgedoen. Volgens Rossouw het ER24 twee pasiënte na Greys-hospitaal vervoer terwyl ander ambulansdienste die ander beseerdes vervoer het.
Rossouw het die gesê die bestuurder van die bakkie het glo beheer verloor. Die presiese oorsaak van die ongeluk word ondersoek.
Presies hoeveel mense was in totaal op die bakkie???
Wonder wat was sy spoed, kon onmoontlik 80 gewees het.
Ja en my sit elke dag op die stoep! Wat presies het gebeer. Het die bakkie uit n vliegtuig geval of wat?